Parehas man lang ang kurikulum na ini sa ibang eskwelahan, kung saen mas bisto ini sa apod na "regular" class. Ang mga estudyante digdi kaipuhan maipasar ang gabos na subject. Ang grado na pasado sa kurikulum na ini ay 75 man sana. Kapag dae naipasa ang sarong subject, kaipuhan kang estudyante na magremedial classes. Pero may mga remedyo asin interbensyon na tinatau man ang mga paratukdo sa nasambit na klase ning estudyante. May walong (8) subject sana na kaipuhan ninda maipasa para makausad sa sunod na taon lalung lalo na sa Junior High School. Iba kaya kapag sa Senior High School na. Iba ang oras asin mga subject ang kaipuhan nindang pag-adalan ta siyempre may iba-ibang strands o track sindang tigsusundan.